Úradný vestník L 259 , 06/10/1999 S. 0027 - 0028



Rozhodnutie Komisie z 8. septembra 1999, ktorým sa stanovuje orientačné rozdelenie finančných prostriedkov v rámci záručnej sekcie Európskeho poľnohospodárskeho usmerňovacieho a záručného fondu pre opatrenia na rozvoj vidieka na obdobie rokov 2000 až 2006 (oznámené pod číslom dokumentu C(1999) 2843) (1999/659/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1257/1999 zo 17. mája 1999 o podpore pre rozvoj vidieka zo záručnej sekcie Európskeho poľnohospodárskeho usmerňovacieho a záručného fondu (EPUZF) [1], najmä na jeho článok 46 ods. 2, (1) keďže podpora pre opatrenia na rozvoj vidieka, zahrnutá do programov cieľa číslo 1, sa spolufinancuje záručnou sekciou EPUZF v súlade s článkom 35 ods. 2, prvou zarážkou nariadenia (ES) č. 1257/1999; (2) keďže podpora spoločenstva pre iné opatrenia na rozvoj vidieka sa spolufinancuje záručnou sekciou EPUZF v súlade s článkom 35 ods. 2, druhou zarážkou nariadenia (ES) č. 1257/1999; (3) keďže odsek 23 záverov predsedníctva Európskej rady v Berlíne z 24. a 25. marca 1999 stanovil finančný výhľad vidieckeho rozvoja a sprievodné opatrenia financované záručnou sekciou EPUZF na obdobie rokov 2000 až 2006; (4) keďže podľa článku 46 ods. 2 nariadenia (ES) č. 1257/1999 Komisia každoročne vykonáva predbežné rozdelenie prostriedkov členským štátom na opatrenia na rozvoj vidieka, spolufinancované v rámci záručnej sekcie EPUZF, za pomoci objektívnych kritérií, ktoré berú do úvahy konkrétne situácie a potreby a úsilie, ktoré treba vynaložiť, hlavne v oblasti životného prostredia, vytvárania nových pracovných miest a zachovania krajiny; (5) keďže s ohľadom na konkrétne štrukturálne ťažkosti vo vidieckych oblastiach, ktoré podľa cieľa 2 majú nárok na štrukturálne fondy, sa Komisia usiluje zabezpečiť, aby pri programovaní opatrení na rozvoj vidieka bola výška pomoci spoločenstva na hlavu populácie značne vyššia v týchto oblastiach než v oblastiach, ktoré nespadajú pod cieľ č. 1 alebo cieľ č. 2 podľa opatrení stanovených v článku 33 nariadenia (ES) č. 1257/1999; (6) keďže sa berie do úvahy odsek 22 záverov predsedníctva Európskej rady v Berlíne z 24. a 25. marca 1999; (7) keďže podľa článku 46 ods. 3 nariadenia (ES) č. 1257/1999 Komisia upravuje predbežné rozdelenie na základe skutočných výdavkov a preskúmaných prognóz predložených členskými štátmi, pričom berie do úvahy programové ciele, PRIJALA TOTO ROZHODNUTIE: Článok 1 Predbežné rozdelenie čiastok na podporu vidieckeho rozvoja spolufinancovaného záručnou sekciou EPUZF členským štátom pre obdobie rokov 2000 až 2006 je stanovené v prílohe. Článok 2 Rozhodnutie je určené členským štátom. V Bruseli 8. septembra 1999 Za Komisiu Franz Fischler člen Komisie [1] Ú. v. ES L 160, 26.6.1999, s. 80. -------------------------------------------------- PRÍLOHA Podpora pre vidiecky rozvoj na roky 2000 až 2006 Rozdelenie finančných prostriedkov členským štátom Členský štát | Rozdelenie finančných prostriedkov | ročný priemer ceny z roku 1999 v mil. EUR | % | Belgicko | 50 | 1,2 | Dánsko | 46 | 1,1 | Nemecko | 700 | 16,1 | Grécko | 131 | 3,0 | Španielsko | 459 | 10,6 | Francúzsko | 760 | 17,5 | Írsko | 315 | 7,3 | Taliansko | 595 | 13,7 | Luxembursko | 12 | 0,3 | Holandsko | 55 | 1,3 | Rakúsko | 423 | 9,7 | Portugalsko | 200 | 4,6 | Fínsko | 290 | 6,7 | Švédsko | 149 | 3,4 | Spojené kráľovstvo | 154 | 3,5 | Celkom | 4339 | 100 | --------------------------------------------------